ترکیه ایریم اولکه لرگه عسکری اوقوو همکارلیگی عملگه آشیرماقده
ترکیه جمهوریتی سونگی پیتلرده اوز اقتصادی و مدافعه صنایع سینی ترقی ایتیب بارماقده ایکن، ایریم اولکه لرگه هم بو توغریده بعضی بیر پروژه لر عملی قیلیب بارماقده دیر. البانیا، آذربایجان و عراقده عسکری اوقوو عملگه آشیریب تورگن ترکیه ینگی پروژه اوله راق سومالی گه هم عملی قیلیب باشله دی.
ترکیه تروریست گروهی پی کی کی، پی وای دی، داعش، الشباب و القاعده گه قره ته مجادله قیلیب تورگن دیر. خودی شو توغریده بعضی بیر اولکه لرگه عسکری اوقوو و عسکری مرکز ایجاد ایتماقده دیر. ترکیه تمان تربیه لنگن سومالی نینگ خوفسیزلیک کوچلری 2013 نچی ییل ترکیه نینگ موگادیشو بویوک ایلچی لیگی گه هجوم اویوشتیرگن الشباب تروریست گروهی گه قره ته مجادله قیله دی.
بیرلشگن ملتلر تشکیلاتی تمان 2011 نچی ییل سومالی نی "قوروق چیلیک منطقه سی" اوله راق اعلان ایتیشی نینگ آرتیدن رجب طیب ایردوغان باش وزیرلیک پیتیده کابینه اعضالری، صنعتکار و ژونالیستلردن عبارت بیر گروه بیلن بو اولکه گه کیتگن لیگی دنیاگه انعکاس تاپگن ایدی. اوشبو جریان نینگ سومالیده فدرال بیر دولت نینگ قوریلیشی گه باعث بولگن ایکن، ترکیه خلق ارا کنفرانسلر آرقه لی سومالینی مطرح قیلیب توردی.
ترکیه اورته شرق ده گی ایلک عسکری مرکزینی قطرده ایجاد ایتماقچی دیر. اوشبو مرکزده مینگ لب کیشی عسکر، هوائی و پیاده کوچلرنینگ جایلشرلیگی معلوم قیلینماقده دیر. خودی شو مرکز عموماً اوقوو مرکزی اوله راق استفاده ایتیله دی. عین دمده ترکیه تروریزم بیلن مجادله ده افریقا بولیمی اوله راق تاریخ گه ایز قالدیره دی. اوشبو پروژه بیلن ترکیه جمهوریتی امریکا قوشمه ایالتلری، فرانسه، انگلستان و جاپان نینگ آرتیدن افریقاده عسکری مرکزگه ایگه 5 نچی اولکه بولیب قاله دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
